**ELŐTERJESZTÉS KÍSÉRŐ LAP**

**E-szám: 77/2017.**

**Tárgy:** **A Duna-Vértes Köze Regionális Hulladékgazdálkodási Társuláshoz való csatlakozással és a Társulásból kilépéssel kapcsolatos döntések meghozatala**

**Előterjesztő neve:** Kiszelné Mohos Katalin polgármester

**Előadó neve**: dr. Visnyay Noémi osztályvezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2017. június 7.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. június 7.**

**polgármester**

**Tisztelt Képviselő-testület!**

Nagykovácsi Nagyközség Önkormányzata (a továbbiakban: Önkormányzat) más tagönkormányzatokkal együttműködve 2014. január 8. napján írta alá azt a Társulási Megállapodást, mellyel más önkormányzatokkal együtt Duna-Vértes Köze Regionális Hulladékgazdálkodási Társulás (a továbbiakban: Társulás) néven jogi személyiséggel rendelkező önkormányzati társulást hoztak létre. A Társulás létrejöttének célja a KEOP-2.3.0/2F/09-2010-0014 és a KEOP-1.1.1/2F/09-11-2011-0002. azonosító számú projektek előkészítése, megvalósulása és működtetése és ezáltal a Társulásban részt vevő önkormányzatok hulladékgazdálkodásának gazdaságosabb ellátása, olcsóbb működtetése. A Társulási Megállapodások aláírásával a tagok kötelezettséget vállaltak arra, hogy a KEOP projekt keretében benyújtott pályázataik elfogadása esetén és érdekében egymással együttműködnek, illetve felelősséget vállalnak a KEOP projektek érdekében megvalósuló rendszer működtetéséért is. A Társulás határozatlan időre, de legalább a KEOP projektek beruházási szakaszainak teljes befejezéséig, azaz a megvalósításhoz folyósított támogatások teljes körű elszámolásáig és a KEOP projektekre vonatkozó fenntartási időszakok lejártáig jött létre.

A társulás tagjainak száma 79.

A 2016. április 1. napjától hatályos jogszabályi rendelkezések, továbbá a hulladékgazdálkodási közszolgáltatás országos elvárásait és céljait meghatározó Országos Hulladékgazdálkodási Közszolgáltatási Terv (a továbbiakban: OHKT) a hulladékgazdálkodási közszolgáltatási rendszer átalakítását tették szükségessé az európai uniós kötelezettségek, a rezsicsökkentés eredményeinek megőrzése, a fenntarthatóság biztosítása, valamint a területi egyenlőtlenségek megszűntetése, optimális közszolgáltatási területek kialakítása érdekében. Az átalakítás célja egy egységes, nonprofit közszolgáltatási rendszer kialakítása nullszaldós működéssel. E célok elérése érdekében a hulladékgazdálkodási közszolgáltatás integrációja vált szükségessé. A közszolgáltatás ellátásának optimális területi lehatárolása és a regionális koordináció az állami hulladékgazdálkodási közfeladat ellátására létrehozott Nemzeti Hulladékgazdálkodási Koordináló és Vagyonkezelő Zrt. (a továbbiakban: NHKV Zrt.) közreműködésével valósul meg.

Az NHKV Zrt. szakmai koordinációja mellett valamennyi régió tekintetében megkezdődtek az ellátásért felelősök és a közszolgáltatók által már megismert, a méretgazdaságos üzemméretű regionális közszolgáltatás létrehozására irányuló integrációs folyamatok.

Az NHKV Zrt. területi integrációs törekvései (egy régió, egy társulás) kapcsán a Társulás tagjainak sorában és területi kiterjedésében is változások állnak be, amelynek következtében a Társulás egyes tagjai kiválnak és más társuláshoz csatlakoznak, illetve a Társulás más Társulásból kilépő új tagokkal bővül.

Fentiek alapján Kisoroszi Község Önkormányzatának polgármestere a Társulásnak írt levelében jelezte, hogy rendkívüli testületi ülésen határozatot hoztak a Duna-Vértes Köze Regionális Hulladékgazdálkodási Társuláshoz történő csatlakozási szándékukról.

Ugyanezen területi integrációs törekvés alapján Szigetszentmiklós Város Önkormányzata 2017. április 28-án megküldött levelében tájékoztatta a Társulást arról, hogy a 119/2017. (IV.26.) sz. önkormányzati határozatával a hulladékgazdálkodási jogviszonyra vonatkozó jogszabályi, hatósági, koordináló szervi és egyéb változások, a mindezekből eredő regionális integrációs átalakítási folyamatok kapcsán felmerült tényleges és alapos indokok alapján, a Társulási Megállapodás XIV. fejezetében biztosított jogával élve évközben, legkésőbb 2017. október 31-ével kiválik a Duna-Vértes Köze Regionális Hulladékgazdálkodási Társulásból.

Egyben kérte a kiválásáról szóló döntés soron következő Társulási Tanácsülésre történő előterjesztését és a kiválással kapcsolatos intézkedések és egyeztetések mielőbbi megtételét.

Szigetszentmiklóshoz hasonlóan ugyancsak (évközi) kilépési szándékát jelezte Szigethalom Város Önkormányzata, valamint Halásztelek Város Önkormányzata is.

A Magyarország helyi önkormányzatairól szóló 2011.éviCLXXXIX. törvény (a továbbiakban: Mötv.) 89.§ (1)-(2) bekezdése értelmében a társuláshoz csatlakozni naptári év első, abból kiválni naptári év utolsó napjával lehet, ha törvény vagy a társulási megállapodás másként nem rendelkezik. A csatlakozásról, illetve a kiválásról legalább hat hónappal korábban, minősített többséggel kell dönteni és erről a társulási tanácsot értesíteni kell.

A Társulási Megállapodás XIV) fejezet (Tagsági jogviszony) A) cím (A társulási Megállapodás felmondása, kiválás a Társulásból) 4/. pontja az Mötv.-vel ellentétben a társulásból történő évközi kiválást is lehetővé teszi amennyiben a fentiekben említett KEOP projektek megvalósítása érdekében önként vállalják, hogy évközbeni kiválási jogukkal csak kivételesen, tényleges és alapos indok alapján, a Társulási Tanáccsal, a törvényességi ellenőrzést ellátó szervvel és a KEOP Közreműködő Szervezettel történt egyeztetést követően élnek.

A Duna-Vértes Köze Regionális Hulladékgazdálkodási Társulás Társulási Tanácsa 2017. május 30-án megtartott ülésén minősített többségű határozatában az alábbi döntéseket hozta:

* hozzájárult ahhoz, hogy Kisoroszi Község Önkormányzata 2018. január 1-i hatállyal csatlakozhasson a Duna-Vértes Köze Regionális Hulladékgazdálkodási Társuláshoz,
* hozzájárult Szigetszentmiklós Város Önkormányzata 2017. október 31. hatályú (évközi) kilépéséhez is azzal a feltétellel, amennyiben azt a KE(H)OP IH és az NHKV jóváhagyja, továbbá, amennyiben a kilépés tervezett dátumáig a kiválással kieső hulladékmennyiséget pótolni képes belépő tag csatlakozási szándékát testületi határozattal meghozza, vagy amennyiben KE(H)OP IH és NHKV az indikátor csökkenést jóváhagyja.
* hozzájárult továbbá Szigethalom Város Önkormányzat és Halásztelek Város Önkormányzat évközi kilépéséhez a Szigetszentmiklósra vonatkozóan meghatározott feltételek kikötésével.

**A Társulás Társulási Tanácsa által meghozott döntést a tagönkormányzatok mindegyikének jóvá kell hagynia.**

Tekintettel arra, hogy a Társulás által kiépített és kiépítendő rendszer megvalósítása és üzemeltethetősége, illetve a Társulás alapvető működése szempontjából kiemelten fontos területi átalakulás mielőbbi lefolytatására sor kerülhessen, kérem a tisztelt Képviselő-testületet, hogy a fenti csatlakozási és kilépési kérelmek kérdésében döntését **minősített többséggel** meghozni szíveskedjen.

Nagykovácsi, 2017. június 7.

Kiszelné Mohos Katalin

polgármester

**HATÁROZATI JAVASLAT**

**Tárgy: a Duna-Vértes Köze Regionális Hulladékgazdálkodási Társuláshoz való csatlakozással és a Társulásból kilépéssel kapcsolatos döntések meghozatala**

Nagykovácsi Nagyközség Önkormányzat Képviselő–testülete a 2011. évi CLXXXIX. törvény (Mötv) 47. §. (2) bekezdés, 89. §. (1)-(2) bekezdése, továbbá Duna-Vértes Köze Regionális Hulladékgazdálkodási Társulás Társulási Megállapodásának vonatkozó rendelkezései alapján – minősített többséggel hozott határozatával – hozzájárul ahhoz, hogy

1. **Kisoroszi Község Önkormányzata** az előírt hat hónapos időköz leteltével és a KEHOP Irányító Hatóság előzetes írásbeli hozzájárulása birtokában tagként csatlakozzon a Duna-Vértes Köze Regionális Hulladékgazdálkodási Társuláshoz.
2. **Szigetszentmiklós Város Önkormányzata** a **Társulási Megállapodás** vonatkozó részében, valamint a **Társulás** **19/2017. (V. 30.) sz. Határozatában** ***(A változat)*** előírtak teljesülése és a KEHOP Irányító Hatóság előzetes írásbeli hozzájárulása birtokában a Duna-Vértes Köze Regionális Hulladékgazdálkodási Társulásból kilépjen.
3. **Szigethalom Város Önkormányzata** a **Társulási Megállapodás** vonatkozó részében, valamint a **Társulás** **19/2017. (V. 30.) sz. Határozatában** ***(A változat)*** előírtak teljesülése és a KEHOP Irányító Hatóság előzetes írásbeli hozzájárulása birtokában a Duna-Vértes Köze Regionális Hulladékgazdálkodási Társulásból kilépjen.
4. **Halásztelek Város Önkormányzata** a **Társulási Megállapodás** vonatkozó részében, valamint a **Társulás** **19/2017. (V. 30.) sz. Határozatában** ***(A változat)*** előírtak teljesülése és a KEHOP Irányító Hatóság előzetes írásbeli hozzájárulása birtokában a Duna-Vértes Köze Regionális Hulladékgazdálkodási Társulásból kilépjen.

A Képviselő-testület felkéri a polgármestert, hogy a határozatot a Duna-Vértes Köze Regionális Hulladékgazdálkodási Társulás részére küldje meg.

**Felelős:** polgármester

**Határidő:** 2017. június 30.